《寒风》
宋代·释文珦

寒风萧萧吹我衣，迎晨光入山采蕨薇。
魍魉窥人猛虎啸，草间采露犹未晞。
历尽穷崖与险谷，终朝采之不盈匊。
忧心殷殷日将暮，手持空筐返茅屋。
贼臣恶子厌轻肥，志士幽人常苦饥。
古来万代共如此，乐天知命复何悲。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中采暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。